अपनी मांगों को लेकर मनरेगा वर्कर उतरे हड़ताल पर, जगह-जगह दिया धरना
सिटी रिपोर्टर| खन्नारायकोटमाछीवाड़ा
अपनीलम्बित मांगों को लेकर मनरेगा कर्मचारी यूनियन मंगलवार से कलम छोड़ हड़ताल पर चली गई है। इस दौरान मुलाजिमों ने बीडीपीओ आफिस के बाहर सांकेतिक धरना दिया और नारेबाजी भी की। जिला प्रधान संदीप सिंह ने बताया कि पिछले सात साल से ईमानदारी से काम कर रहे मनरेगा कर्मियों की मांगों को सरकार पूरा नहीं कर रही। वे चाहते हैं कि मनरेगा कर्मियों को पंचायत विभाग में शामिल कर रेगुलर किया जाए। बावजूद इसके सरकार उन्हें नजरंदाज कर रही है और एजेंसियों के जरिए मुलाजिम भर्ती किए जा रहे हैं। इसके चलते दो दिन की हड़ताल का आह्वान किया गया था। दो दिन के बाद 31 दिसंबर और 1 जनवरी को पंजाब भर में जिला स्तर पर धरने दिए जाएंगे। इस अवसर पर तरसेम सिंह, गगनदीप सिंह, महिंद्र सिंह, हरजिंदर सिंह, दिलप्रीत सिंह, रमनदीप अंकुर भी मौजूद रहे। वहीं बीते दिनों पंचायत विभाग की ओर से पंचायत सचिवों की भरती को लेकर टेंडर की मांग की गई। इसके विरोध में मनरेगा कर्मचारियों द्वारा ब्लाॅक स्तर पर धरने कर कलम छोड़ हड़ताल शुरू कर दी गई। ब्लाॅक विकास कार्यालय में धरने पर बैठे मुलाजिमों को ब्लाॅक के प्रधान रणदीप पाल सिंह ने संबोधन करते हुए कहा कि सरकार नरेगा मुलाजिमों को कम वेतन देकर पूरा काम करवा रही है परंतु अब उनकी मेहनत को नजर अंदाज कर पंचायत सचिवों की नई भरती शुरू कर रही है। उन्होंने सरकार से मांग उठाई के मनरेगा कर्मचारियों को उनके पद के हिसाब से पंचायत विभाग में स्थान दे क्योंकि उनको करीब 7 वर्षों से फील्ड में काम करने का तजुर्बा है। उन्होंंने बताया कि पंजाब यूनियन के निमंत्रण पर 29 30 दिसंबर को ब्लाॅक स्तर पर धरने और 31 दिसंबर 1 जनवरी को जिले स्तर पर धरने दिये जायेंगे। उन्होंने कहा कि अगर सरकार ने हमारी मांगों को पूरा नहीं किया तो वह आने वाले दिनों में अपने संघर्ष को ओर तेज करेंगे पंजाब स्तर पर धरने लगाए जायेंगे। इस अवसर पर एपीओ अमनिंदर सिंह, कैशियर विनीत, मनीष कुमार, केवल सिंह, प्रितपाल सिंह, गुरकीरत सिंह, इंदरप्रीत कौर, कुलवीर कौर और इंदरजीत कौर भी मौजूद थे। उधर लंबे समय से लटकती रही अपनी मांगों को लेकर मनरेगा वर्करों की ओर से मंगलवार को कलम छोड़ हड़ताल की गई। मांगों को मनवाने के लिए सरकार विरुद्ध जम कर नारेबाजी भी की। अपनी मांगों के संबंध में मुलाजिमों की ओर से मांग पत्र भी ब्लॉक समिति समिति चेयरमैन बलजिंदर कौर को सौंपा गया इस अवसर पर मनरेगा वर्कर आगू परमजीत ने बताया कि मनरेगा वर्कर पिछले सात वर्षों से बहुत कम तनख्वाह पर काम कर रहे हैं। इस कारण उनको घर का खर्च चलाना भी मुश्किल हो रहा है। उन्होंने कहा कि अगर सरकार ने हमारी मांगें मानी तो शुरू किया गया संघर्ष ओर भी तेज किया जायेगा जिसके तहत गांवों में चल रहे मनरेगा काम पूरे सूबे में अनिश्चित काल के लिए ठप कर दिए जाएंगे। हड़ताल में कुलविंदर सिंह, लखवीर सिंह, सुखविंद्र रमनदीप सिंह, जगतार सिंह आदि उपस्थित थे।
खन्ना में धरने पर बैठे मनरेगा मुलाजिम माछीवाड़ा में ब्लाॅक विकास कार्यालय में धरने पर बैठे मनरेगा कर्मचारी। रायकोट में मनरेगा मुलाजिमों मांगों को लेकर कलम छोड़ हड़ताल करते हुए।
hin_Deva bho_Deva hin_Deva hin_Deva